༄༅། ། ཧྲཱིཿ རྒྱལ་ཀུན་བརྩེ་བའི་རང་གཟུགས་སྤྱན་རས་གཟིགས། ། མཐུ་སྟོབས་
དབང་ཕྱུག་གསང་བདག་རྡོ་རྗེ་འཛིན། ། ཐུགས་རྗེའི་བྱིན་གྱིས་འགྲོ་ཀུན་བདེ་ལྡན་
ཞིང་། ། ནག་ཕྱོགས་གདུག་པའི་ཚ་ངར་འཇོམས་པར་མཛོད། ། བཀོད་མཛེས་ལྷ་ཡི་
སྐྱེད་ཚལ་འཕོས་འདྲ་བའི། ། ཆུ་མིག་ནེའུ་གསིང་མེ་ཏོག་སྨན་ཤིང་ཚལ། ། རིན་ཆེན་
གཏེར་གྱི་མཛོད་ལ་གནས་བཅས་པའི། ། ཀླུ་རྒྱལ་དུང་གཙུག་རིན་ཆེན་དཔལ་འབར་
བ། ། འཁོར་བཅས་མཆོད་པའི་མགྲོན་དུ་སྤྱན་འདྲེན་ན། ། གདུང་སེལ་བདུད་རྩིའི་
རྒྱ་མཚོར་བྱིན་རླབས་པའི། ། བསང་དང་མཆོད་གཏོར་ཀླུ་སྨན་འོ་མའི་ཕུད། ། སྣ་
ཚོགས་སྲོག་ཆགས་འབྲུ་བཅུད་གཏེར་བུམ་བཅས། ། དགྱེས་བཞིན་བཞེས་ལ་སྣོད་
བཅུད་ལེགས་ཚོགས་སྤེལ། ། སྙིགས་མའི་སྐྱེ་བོ་སྤྱོད་པ་མ་དག་པས། ། ནོངས་པ་གང་
བགྱིས་བཟོད་པར་བཞེས་མཛོད་ལ། ། འགྲོ་ཀུན་བདེ་ལྡན་རྣམ་དཀར་ཆོས་ལ་
གཞོལ། ། ལོ་ཕྱུགས་ལེགས་ཤིང་དཔལ་འབྱོར་མངའ་ཐང་རྒྱས། ། བཀྲ་ཤིས་དཔལ་
གྱིས་སྣོད་བཅུད་ཁྱབ་པར་མཛོད། ། ཅེས་པ་འདི་ནི། མགྲོན་ཚའི་སྒུར་འགོའི་སྡེ་སྤྱི་ནས་
བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།